text: Mistede sin søn, brugte roser som terapi
  15 september 2015 kl. 08.06
  Per Eskelund Mortensen mistede tilbage i 1994 sin kun 16-årige søn. I sorgen brugte han blandt andet roser som terapi, for at komme igennem den svære tid. Nu vil han gøre roserne til sin levevej.
  Per Eskelund Mortensen fra Bjerlev nord for Vejle har oplevet det værdste, man kan blive udsat for som forældre; at misten sit eget barn. Tilbage i 1994 døde Per Mortensens søn David af en lungesygdom i en alder af kun 16 år.
  Per Eskelund Mortensen har arbejdet med roser i over 30 år, og han brugte arbejdet med blomsterne som en slags terapi, der hjalp ham igennem sorgen over at have mistet sin søn.
  Efter flere års avlsarbejde har Per Eskelund Mortensen skabt en helt speciel rose til minde om sønnen og den rose hedder selvfølgelig David.
  Du kan høre meget mere om Per Eskelund Mortensen og hans arbejde med roser i dagens udgave af Naboer. Det foregår på TV SYD+ direkte klokken 15:00 og bliver genudsendt klokken 19:55 og 22:35
  